stanford-oval/wikipedia huggingface dataset:
יחסי גרמניה–מיאנמר
היחסים מאז 2012

גרמניה מנסה להחיות את השותפות מאז 2012, לאחר שהוגבלה על ידי הסנקציות של האיחוד האירופי במשך מספר שנים. גרמניה הייתה בעבר התורמת והשותפה השנייה בחשיבותה במיאנמר, אולם כתוצאה מהסנקציות שהטילו האיחוד האירופי וארצות הברית בשנים האחרונות, מדינות אסיה תפסו את מקומה, וכעת יש להן יותר מ-90 אחוז מנתח השוק במיאנמר.
שיתוף פעולה כלכלי

בין התאריכים 9 עד 12 בפברואר 2014 היה יואכים גאוק הנשיא הפדרלי הראשון שביקר במיאנמר מאז 1986. גאק נפגש עם הנשיא תיאין סיין ומנהיג האופוזיציה, אונג סן סו קי, בין היתר. "אפשר לסמוך על גרמניה" הוא הבטיח להם. הסכם בדבר חובותיה הישנים של מיאנמר נחתם גם הוא במהלך ביקורו של הנשיא הפדרלי. "ההסכם הדו-צדדי מסדיר את החובות העומדים בסך 1.1 מיליארד אירו בסוף 2012, ו-50% מהם יישמטו. 50 האחוזים הנותרים, כלומר כ-542 מיליון אירו, יידחו ויהיה עליהם להחזירם בין 2020 ל-2027."
המסחר בין גרמניה למיאנמר שוב מתחזק לאיטו מאז 2011. הביקוש למוצרים גרמנים, במיוחד בתחום הנדסת מכונות, הנדסת חשמל, כמו גם למוצרים כימיים ותרופות, הוא גבוה. גרמניה מייבאת בעיקר בגדים ומזון, וגם יבוא של חומרי גלם, כגון עץ ושעם, ואלה של אבני חן מעובדות הופכים חשובים יותר ויותר לסטטיסטיקה של סחר חוץ. יותר ויותר חברות גרמניות מגלות את שוק מיאנמר לעצמם, כגון הנקל (ייצור חומרי ניקוי), יצרנית התרופה Stada ואדידס 2014 במיאנמר. "סחר חוץ עם מיאנמר כדאי [...] מכיוון שמדינה זו היא השוק המשמעותי והמתפתח האחרון באסיה וישנן הזדמנויות מצוינות לחברות גרמניות אם יש לך קצת סבלנות."
במהלך ביקורו בפברואר 2012, דיבר השר הפדרלי דירק ניבל בעד קידום פיתוח כלכלי בר-קיימא. המעורבות הגרמנית בתחום זה, המיוצגת על ידי GIZ, מתמקדת בעיקר בקידום הכשרה מקצועית, מכיוון שמערכת ההכשרה הכפולה של גרמניה היא תבנית מושלמת. פרויקטים להמשך פיתוח המגזר הפרטי והפיננסי נתמכים. ארגונים לא ממשלתיים מגרמניה מעורבים גם בתחומים כמו סיוע הומניטרי, מאבק בעוני, צמצום גידול סמים ומגזר הבריאות.
כדורגלן השנה בצ'כיה

| --- | --- |
 מדינה:  צ'כיה 
 הגוף המעניק:  התאחדות הכדורגל של צ'כיה 
 תקופת הפרס:  1965–הווה (כ־59 שנים) 
 
כדורגלן השנה בצ'כיה (בצ'כית: Fotbalista Roku, כדורגלן השנה) הוא פרס המוענק על בסיס שנתי לכדורגלן הצ'כי הטוב ביותר באותה השנה. הזוכה בפרס נבחר על התאחדות הכדורגל הצ'כית.
החל משנת 1965 ועד לפירוק צ'כוסלובקיה ב-1993, חולק הפרס במתכונתו הקודמת, כדורגלן השנה בצ'כוסלובקיה. הפרס הנוכחי חולק החל משנת 1993, במקביל לתואר מאמן השנה. החל מ-1994 מחולקים גם פרסים לכישרון השנה ולאישיות השנה בליגה.
יסעור פסיפי

| יסעור פסיפי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: יסעוריים
סוג:: יסעור אפור
מין:: יסעור פסיפי
שם מדעי
 Ardenna pacifica ‏גמלין, 1789
תחום תפוצה


יסעור פסיפי המכונה גם יסעור מחודד-זנב או יסעור הכבש (שם מדעי: Ardenna pacifica) הוא מין של עוף ים בינוני ממשפחת היסעוריים. הוא מצוי בטבע לאורך האזור האינדו-פסיפי מהאוקיינוס ההודי והאוקיינוס השקט שבין יפן, איי מריאנה הצפוניים, הוואי, ארכיפלג רבייאחיחדו, מזרח ודרום אוסטרליה ובאיי סיישל.
אורכו של יסעור זה 38 עד 47 ס"מ, מוטת כנפיו מגיעה ל-97 עד 109 ס"מ ומשקלו ל-300 עד 570 גרם בקירוב. הוא בעל 2 מופעים כשאחד בהיר ואחד כהה. המופעים הבהירים בעלי נוצות אפורות-חומות על הגב, הראש והחלק העליון של הכנפיים והבטן והחזה לבנים. למופעים הכהים יש נוצות אפורות-חומות דומות בגוון כהה לאורך כל הגוף. ליסעור מקור כהה ומחודד ורגליים ורודות בעלות קרומי שחייה והם מצויות באחורי הגוף כהתאמה לחתירה במים. כפי ששמו מרמז הוא בעל זנב מחודד.
היסעורים נודדים לאורך הים הפתוח באזורים טרופיים וסובטרופיים ומחפשים דגים, סרטנים ורכיכות צפות והם יכולים לצלול לעומק של יותר מ-66 מטרים אחריהם. היסעורים מקננים על איים מבודדים ולעיתים מגיעים אליהם בלילות כדי להימנע מטורפים. הם מקננים במחילות שהם חופרים בקרקע ומטילים לרוב ביצה ובמקרים נדירים שתיים, הבוקעות כעבור חודש בקירוב. אם היסעורים הזדווגו בזמן מוקדם בשנה ייתכן שהם יתרבו שנית.
הערות שוליים

↑  יסעור פסיפי באתר הרשימה האדומה של IUCN
| --- | --- |
בקרת זהויות :  NLI: 987007566367305171
כריסטוס סרצטאקיס

כריסטוס סרצטאקיס (ביוונית: Χρήστος Σαρτζετάκης;‏ 6 באפריל 1929 – 3 בפברואר 2022) היה משפטן ופוליטיקאי יווני אשר היה נשיא יוון בשנים 1985–1990.
סרצטאקיס נולד בסלוניקי. הוא החל ללמוד בפקולטה למשפטים של אוניברסיטת סלוניקי בשנת 1946, וסיים תואר ראשון בשנת 1950. הוא קיבל את רישיון עריכת הדין שלו ב-1954. בשנת 1956 הוא כיהן כשופט בית המשפט של הערכאה הראשונה.
בשנת 1985 הודיעה הממשלה בראשות אנדראס פפנדראו על כוונתה להפחית את סמכויותיו של הנשיא, ובעקבות כך הביאה להתפטרות הנשיא שהיה באותה עת, קונסטנדינוס קרמנליס. סרצטאקיס התמנה להחליפו לאחר שנבחר על ידי ההפרלמנט ההלני.
סרצטאקיס נתפס ביוון כרודף צדק ולוחם למען הדמוקרטיה במדינה.
נפטר ב-3 בפברואר 2022.
יתרון ביתיות

בספורט קבוצתי, יתרון ביתיות מתאר את היתרון שיש לקבוצה במשחק בית - כאשר היא משחקת במגרשה הביתי נגד קבוצה יריבה ("מארחת"), עקב היכרות טובה עם המתקן (מגרש, אצטדיון, אולם ספורט וכו') בו מתקיים המפגש, הקהל התומך, הקרבה הגאוגרפית למתקן ועוד. בסדרות פלייאוף מתאר יתרון הביתיות את המצב בו קבוצה אחת מארחת יותר משחקים בביתה מאשר יריבתה, ובדרך כלל גם את משחק הפתיחה והמשחק המכריע.
יתרונות הקבוצה הביתית

ברוב משחקי הספורט הקבוצתיים, קבוצה אשר משחקת או מארחת במגרשה הביתי נהנית מיתרון משמעותי לעומת הקבוצה היריבה. בעקבות כך, בענפים שונים ישנם חוקים רבים לקביעת הקבוצה המארחת במהלך משחקים מכריעים (כמו פלייאוף). בענפים בהם יש שלב פלייאוף בו משחק אחד בשיטת הנוקאאוט, כמו בליגת ה-NFL, הקבוצה אשר מארחת את המשחק מקבלת דחיפה משמעותית מהקהל, דבר שהקבוצה היריבה לא זוכה לו. בענפים בהם יש שלב פלייאוף בשיטת בית וחוץ, כמו כדורגל, הקבוצות מחליפות ביניהן את הביתיות, כך שכל קבוצה מארחת את יריבתה פעם אחת במגרשה הביתי. בענפים בהם יש סדרת פלייאוף, כמו בליגת ה-NBA וה-MLB, בעלת מספר אי-זוגי של מפגשים, הקבוצה בעלת יתרון הביתיות תארח מפגש אחד יותר, דבר שעשוי להעניק יתרון משמעותי לניצחון בסדרת המשחקים. גם בטורנירים בינלאומיים, כמו גביע העולם בכדורגל, ניתן לראות כי לקבוצה המארחת יש יתרון על שאר הקבוצות..
יתרונות הקבוצה הביתית > סיבות ליתרון

קהל - מעורבות הקהל במהלך המשחק יכולה להשפיע ישירות על יכולת הקבוצות במשחק. הקהל יכול להשפיע לחיוב לקבוצה אותה הוא מעודד, בכך שהוא דוחף את השחקנים שבקבוצתו לפעולות חיוביות, ולהשפיע לרעה לקבוצה היריבה, בכך שהוא מפריע לשחקני היריבה על ידי צעקות, הקנטות ושריקות בוז. בפוטבול למשל, אם הקהל מרעיש הוא יכול להקשות על הקוורטרבק לשנות מהלכים תוך כדי משחק, או לגרום לאחד משחקני קבוצת ההתקפה לבצע עבירה ובעיקר לזוז לפני תחילת המהלך. בכדורסל יכול הקהל להפריע במיוחד לשחקן המבצע זריקות עונשין.
שיפוט המשחק - מחקרים הראו כי ישנה השפעה של הקהל על החלטות השופטים. בניסוי בו התבקשו שופטי כדורגל לפסוק במצבי משחק מצולמים שהוקרנו להם, נטו השופטים באופן מובהק לפסוק יותר לטובת הקבוצה הביתית כאשר להקלטה צורף גם צליל קולות הצופים. נתוח סטטיסטי שנערך בבונדסליגה העלה ששופטים נותנים יותר תוספת זמן (זמן פציעות) כאשר הקבוצה הביתית בפיגור ונוטים לפסוק לטובתה יותר בעיטות עונשין מלקבוצה האורחת.
גורמים סביבתיים - גורמים סביבתיים כמו מזג אוויר ומיקום המשחק יכולים להשפיע על יכולת הקבוצות. יש הטוענים שהשפעה זו זניחה מכיוון ששתי הקבוצות משחקות באותה סביבה, אך קבוצה אשר לא רגילה לשחק בסביבה זו מושפעת יותר לעומת קבוצת הבית אשר משחקת בסביבה זו בדרך קבע. בעיר דנוור, הנמצאת יותר מ-1,500 מטר מעל פני הים, האוויר דליל יותר מבמקומות אחרים, דבר המשפיע לרעה על שחקנים אשר לא רגילים לשחק בסביבה שכזו. כשקבוצה אשר באה ממדינה בעלת מזג אוויר חמים משחקת אצל יריבה במדינה קרה כמו רוסיה, ישנו קושי להתרגלות למזג האוויר הנוקשה, ולהפך.
המתקן - ישנם הבדלים בין מתקני הקבוצות השונות. קבוצה אשר רגילה לשחק באצטדיון ביתי סגור תתקשה לשחק באצטדיון פתוח (ללא גג) אשר בו יש השפעה של רוח ואור שמש מסנוור. ישנם מגרשים בעלי דשא טבעי ודשא סינתטי, ושחקן אשר לא רגיל לשחק באחד מסוגי המדשאות עשוי להתקשות לשחק עליו. ישנם מתקנים בהם צבע המשטח שונה משמעותית מהנורמה הרגילה, כמו משטח הדשא הכחול של קבוצת הפוטבול של אוניברסיטת המדינה בויסי, העשוי להסיח את דעתם של שחקנים אשר משחקים בו בפעם הראשונה. בבייסבול גודלי המגרשים והצורה בהם הם בנויים משתנה ממגרש למגרש, דבר המעניק יתרון רב לקבוצה אשר מכירה את מבנה המגרש ורגילה לשחק בו.
חוקים מיוחדים - ישנם ענפי ספורט אשר בהם יש חוקים מיוחדים העוזרים לקבוצה הביתית. בהוקי קרח למשל, בזמן שהמשחק מופסק, מותר לקבוצה המארחת להחליף שחקן לאחר שמתבצע חילוף בקבוצה האורחת. ב-מייג'ור ליג בייסבול ישנו תפקיד בשם חובט נבחר (אנ') הקיים רק באמריקן ליג ואינו קיים בנשיונל ליג. אם מתקיים משחק בין קבוצות מהליגות השונות, האפשרות לשתף את החובט הנבחר נקבעת לפי הקבוצה המארחת.
השגת והפסד יתרון ביתיות

במהלך העונה הסדירה קבוצות משחקות מספר שווה של משחקי בית וחוץ, לשמירת הערך הספורטיבי על ידי קיזוז יתרון הביתיות. במהלך משחקי הפלייאוף מוענק יתרון הביתיות מוענק לקבוצה שסיימה עם המאזן או המיקום הטוב יותר במהלך העונה הסדירה. בתחרויות מסוימות, כמו בשלבים המוקדמים של גביע ה-FA האנגלי, נקבע יתרון הביתיות בהטלת גורל.
בענפים בהם יש סדרת פלייאוף הסדרה מכילה מספר אי-זוגי של מפגשים, דבר הגורם לכך שקבוצה אחת מארחת מפגש אחד יותר מיריבתה. קבוצה בעלת יתרון ביתיות היא קבוצה אשר תזכה בסדרת הפלייאוף אם בכל המשחקים הנותרים בסדרה תנצח הקבוצה הביתית. אם הקבוצה אשר אמורה לארח משחק אחד יותר מפסידה בביתה ראשונה, בפועל היא מאבדת את יתרון הביתיות לטובת יריבתה, מכיוון שבמצב שנוצר אם במשך כל המשחקים הנותרים בסדרה תנצח הקבוצה הביתית, תהיה היריבה זו שתנצח עם תום הסדרה. יתרון הביתיות יכול להמשיך להחליף צדדים במהלך כל הסדרה, בכל פעם שהקבוצה הנהנית ממנו מפסידה.
הערות שוליים

↑  הביטוי המעשי של היתרון הוא בסטטיסטיקה של ניצחונות והפסדים במשחקי בית וחוץ, ראו למשל כאן
↑  מתוך 22 טורנירי גביע העולם שהתקיימו עד לשנת 2022, בשישה זכתה המדינה שאירחה את המשחקים, בשניים נוספים הגיעה למשחק הגמר, ובחמישה לחצי הגמר
↑  A.M. Nevill, Psychology of Sport and Exercise 3 (2002) 261–272; et al; The inﬂuence of crowd noise and experience upon refereeing decisions in football (ב-אנגלית).
↑  Dohmen, Thomas J.,Social Pressure Influences Decisions of Individuals: Evidence from the Behavior of Football Referees(May 2005). IZA Discussion Paper No. 1595.
יחסי גרמניה–הונגריה

| יחסי גרמניה–הונגריה |
| --- | --- |
גרמניה: הונגריה


גרמניה: הונגריה
שטח (בקילומטר רבוע)
357,022: 93,028
אוכלוסייה
84,431,715: 9,665,063
תמ"ג (במיליוני דולרים)
4,456,081: 212,389
תמ"ג לנפש (בדולרים)
52,777: 21,975
משטר
רפובליקה פדרלית: רפובליקה

היחסים בין גרמניה לבין הונגריה הם יחסים היסטוריים שתחילתם עוד בימי הביניים עת לחמו הגרמנים בפולשים המדיארים. במאה ה-16 עברה הונגריה לשליטת בית הבסבורג, ובשנת 1867 הוקמה האימפריה האוסטרו-הונגרית לאחר שאוסטריה נכשלה במאבק על הנהגת גרמניה. שתי המדינות היו בעלות ברית במלחמת העולם הראשונה ובמלחמת העולם השנייה, וכיום חברות שתיהן באיחוד האירופי ובנאט"ו.
היסטוריה > ממלכת הונגריה

במאה העשירית כבשו המדיארים את הונגריה, ולאחר מכן המשיכו המדיארים בפשיטות לאירופה המערבית, עד שהוכו על ידי הקיסר אוטו הראשון בקרב במישור לך בשנת 955. לאחר מכן ביססו המדיארים על אדמת הונגריה ממלכה, ששמרה על הסדר הפיאודלי, וקיבלה עליה את הנצרות.
בשנת 1241 פלשו המונגולים להונגריה, וביצעו בה הרג רב. לאחר נסיגתם ניסה בלה הרביעי, מלך הונגריה לשקם את הממלכה, ולשם כך הביא מתיישבים גרמנים שיפריחו את השממה במדינה.
בשנת 1387 עלה לשלטון בהונגריה זיגיסמונד מלוקסמבורג, אשר מאוחר יותר נבחר גם למלך גרמניה ולקיסר האימפריה הרומית הקדושה. על אף שהכלכלה בהונגריה המשיכה לפרוח, רבו הוצאותיו של זיגיסמונד והוא הכביד את נטל המיסים, מה שגרם לפריצת מרד נגדו. על אף כישלון המרד, הקימו האצולה הגרמנית וההונגרית בטרנסילבניה את "איחוד שלוש האומות", שנועד להגן על זכויות היתר שלהם מפני כל כוח חוץ מהמלך.
היסטוריה > שלטון בית הבסבורג

בשנת 1526 נהרג לאיוש השני, מלך בוהמיה והונגריה בקרב מוהאץ', ובעקבות כך סופח רוב שטחה של הונגריה לאימפריה העות'מאנית, ואילו צפון ומערב הממלכה עבר תחת שלטון בית הבסבורג. לאחר תבוסת הטורקים בקרב וינה, החלה שקיעתה של האימפריה העות'מאנית, ובהסכם קרלוביץ בשנת 1699 קיבל בית הבסבורג את השליטה בכל ממלכת הונגריה.
תחת שלטונם של קרל השישי, קיסר האימפריה הרומית הקדושה ומריה תרזה, נוצר מחסור חמור בכוח עבודה באזורי דרום הונגריה, אשר סבלו רבות במלחמות עם הטורקים, ועל כן הובאו איכרים גרמנים רבים להונגריה.
בשנת 1806 פורקה האימפריה הרומית הקדושה שבית הבסבורג עמד בראשה, והוקמה האימפריה האוסטרית שהונגריה הייתה חלק ממנה, והיה לה אוטונומיה מסוימת. לאחר המרד ההונגרי של 1848 במהלך אביב העמים, בוטלה האוטונומיה ההונגרית והוטל שלטון צבאי בהונגריה, ובנוסף נקבעה השפה הגרמנית לשפתה הרשמית.
היסטוריה > האימפריה האוסטרו-הונגרית

בשנת 1866 ספגה האימפריה האוסטרית תבוסה במלחמת אוסטריה–פרוסיה, וויתרה על ההנהגה בגרמניה, ובעקבות כך נאלצה לקבל את הפשרה האוסטרו-הונגרית של 1867, ולהקמת האימפריה האוסטרו-הונגרית, שבה למעשה תפקדה הונגריה כמדינה נפרדת.
במלחמת העולם הראשונה לחמה הונגריה לצד הקיסרות הגרמנית, כחלק מהאימפריה האוסטרו-הונגרית, ובחוזה טריאנון נאלצה לוותר על שני שלישים משטחה לטובת המדינות השכנות.
היסטוריה > מלחמת העולם השנייה

בשנת 1920 תפס את השלטון בהונגריה האדמירל מיקלוש הורטי, ששימש כעוצר הממלכה, על אף שנאסר על קארוי הרביעי, מלך הונגריה לחזור למדינה. זה שנים ניהלה הונגריה מדיניות פרו גרמנית, שנראתה להורטי כדרך הטובה ביותר להשיב להונגריה את השטחים שאיבדה בהסכם טריאנון לאחר מלחמת העולם הראשונה, כשם שהיה זה הכוח המניע את המדיניות הגרמנית בתחילת התקופה הנאצית, להחזיר לגרמניה את שאיבדה בהסכם ורסאי. אך טבעי כי הונגריה הייתה למדינה הראשונה שהצטרפה להסכם התלת-צדדי לאחר חתימת שלושת הצדדים העיקריים, וב-20 בנובמבר 1940 חתמו נציגי הונגריה על ההסכם התלת-צדדי.
בתקופה שקדמה לחתימת ההסכם נהנתה הונגריה מפירות המדיניות התוקפנית של גרמניה ואיטליה. בסדרה של בוררויות שנקראו "בוררות וינה הראשונה" ו"בוררות וינה השנייה" או "תכתיב וינה", שנערכו בנובמבר 1938 וביוני 1940 קבעו שרי החוץ של גרמניה ואיטליה, יואכים פון ריבנטרופ וגליאצו צ'אנו, כי הונגריה תקבל נתחים נרחבים מצ'כוסלובקיה ומרומניה.
במרץ 1941 הביאו שינויים פוליטיים ביוגוסלביה, כמו גם מעורבותה הכושלת של איטליה במלחמת איטליה–יוון לצורך בפלישה גרמנית נרחבת אל הבלקנים. הונגריה התירה מעבר כוחות גרמנים בשטחה בדרכם אל יוגוסלביה. ב-6 באפריל 1941 פלשו הגרמנים ליוגוסלביה, וחמישה ימים לאחר מכן, ב-11 באפריל, פלשו ההונגרים ליוגוסלביה, שצבאה כבר הוכה על ידי הגרמנים, וכבשו חלק משטחה, שהיה שייך להונגריה בעבר - מחוז וויבודינה, וכן חלקים מקרואטיה וסלובניה. צעד זה הביא לניתוק מיידי של היחסים הדיפלומטיים עם בריטניה.
הונגריה לא התבקשה להשתתף במבצע ברברוסה, הפלישה הגרמנית לברית המועצות, אך חמישה ימים לאחר תחילת המבצע, ב-27 ביוני 1941 הכריזה הונגריה מלחמה על ברית המועצות. במהלך המלחמה שלחה הונגריה 200,000 חיילים שיילחמו לצד הגרמנים. חיילים אלו השתתפו במערכות הקשות ורבות האבדות של הוורמאכט במזרח, ורבים מהם נהרגו.
ב-26 בנובמבר 1941 הייתה הונגריה אחת מ-13 המדינות שחתמו על הסכם אנטי-קומינטרן המחודש. ב-6 בדצמבר 1941 הכריזה בריטניה מלחמה על הונגריה, ואילו הונגריה הכריזה מלחמה, מספר ימים לאחר מכן, על בריטניה ועל ארצות הברית. ב-1942 הכריזה ארצות הברית מלחמה על הונגריה.
ב-1944 התקרב הצבא האדום אל שטחה של הונגריה. במרץ 1944 הסתבר כי הורטי מחפש את הדרך אל מחוץ לברית. ב-19 במרץ 1944 כבשו הגרמנים את הונגריה, והציבו בראש הממשלה את דמה סטויאי, שגרירה לשעבר של הונגריה בברלין שהיה ידוע כפרו נאצי. ב-16 באוקטובר 1944 פנה הורטי אל ברית המועצות בהצעה לשלום נפרד. הגרמנים הביאו להדחתו, והשליטו ממשלה בראשות פרנץ סלשי, איש מפלגת צלב החץ הפאשיסטית.
ב-4 בינואר 1945 נכבשה בודפשט בידי הצבא האדום, אך יחידות הונגריות שלחמו לצד הנאצים המשיכו להילחם, במקומות בהם היו מוצבות, גם לאחר ששטחה של הונגריה כולה נכבש על ידי הרוסים, עד לכניעתה של גרמניה ב-8 במאי 1945. הונגריה הייתה הצד האחרון להסכם התלת צדדי, פרט לגרמניה ויפן, שהמשיך להילחם.
היסטוריה > לאחר המלחמה

לאחר המלחמה הוקם בהונגריה משטר קומוניסטי, ואילו גרמניה חולקה לגרמניה המערבית הדמוקרטית וגרמניה המזרחית הקומוניסטית. הונגריה וגרמניה המזרחית היו שותפות בברית ורשה, ואף היו שותפות לדיכוי האביב של פראג בצ'כוסלובקיה בשנת 1968.
ב-27 ביוני 1989 לאחר שהוחלט בממשלה ההונגרית להרוס את מסך הברזל בין הונגריה לאוסטריה, קויים טקס על ידי שרי החוץ של שתי המדינות אלויס מוק וגיולה הורן, ובו חתכו השניים בצבת את גדר התיל שהפרידה בין המדינות. בעקבות כך עברו עד מהרה גרמנים רבים מגרמניה המזרחית לגרמניה המערבית דרך הונגריה ואוסטריה, מה שזירז את נפילת ברית המועצות ואת איחוד גרמניה.
יחסים כלכליים

גרמניה היא השותף החשוב ביותר בהונגריה בסחר חוץ, הן כלקוח והן כספק, וגרמניה היא אחת המדינות שבהן יש להונגריה עודף במאזן המסחרי.
הסיוע הגרמני להונגריה בין השנים 1990–1995, הסתכם ב-5 מיליארד מארק גרמני, שניתן בהלוואות וכסיוע מיוחד לשיפור המצב בהונגריה.
גרמניה היא גם המשקיעה הזרה המובילה בהונגריה, ובסוף שנת 2005 היוו החברות הגרמניות כ -28% מסך ההשקעות הישירות מחו"ל בהונגריה. בשנת 2005 לבדה, השקיעה גרמניה כ-1.2 מיליארד אירו בהונגריה. בהונגריה יש יותר מ-7,000 חברות הרשומות באופן חלקי או מלא בגרמניה, ולשכת המסחר הגרמנית-ההונגרית של התעשייה בבודפשט, מייצגת את האינטרסים של יותר מ-900 חברות חברות משתי המדינות.
אאודי בנתה את מפעל הייצור הגדול ביותר באירופה (השלישי בגודלו בעולם) בעיר גיור, והוא היצואן הגדול ביותר של הונגריה עם סך השקעות המגיע מעל ל-3.3 מיליארד אירו עד לשנת 2007. בנוסף, דיימלר-בנץ משקיעה 800 מיליון אירו (1.2 מיליארד דולר), ויוצרת עד 2,500 מקומות עבודה במפעל הרכבה חדש בקצ'קמט, עם יכולת ייצור של 100,000 מכוניות מרצדס בנץ בשנה
אופל הפיקה 80,000 מכוניות אופל אסטרה ו-4,000 מכוניות אופל וקטרה, ממרץ 1992 עד לשנת 1998 בסנטגוטהארד, וכיום המפעל מייצר כחצי מיליון מנועים וראשי צילינדר בשנה.
יחסים תרבותיים

גרמניה והונגריה משתפות פעולה באופן הדוק בתרבות ובחינוך, והמטרה היא לקדם את השפה הגרמנית באקדמיה ובבתי הספר, על ידי חילופי משלחות תלמידים ואירועי תרבות.
השפה הגרמנית ממלאת תפקיד חשוב בתחום החינוך והכלכלה של הונגריה, ומכון גתה (GI) בבודפשט מציע מגוון מקיף של קורסים ושיתוף פעולה הדוק עם בתי ספר בהונגריה. כמו כן ישנם תוכניות רבות שנועדו לקדם את השפה הגרמנית בקרב המיעוט האתני של הונגריה, ובשנת 1992 נוסד בית הספר היסודי תומאס מאן בבודפשט, שהוא בית ספר בינלאומי אשר לומדים בו גם תלמידים הונגרים.
הספרות ההונגרית פופולרית מאוד בגרמניה, עם יצירות של פטר אסטרהאזי, פטר נאדאש, שאנדור מאראי, אנטל סרב ואימרה קרטס, שזכו להצלחה גדולה ביותר.
קולגיום הונגריקום בברלין נוסד בשנת 1924, אולם פעילותה נפסקה לאחר שנת 1945. בשנת 1973 נפתח הקולג' מחדש, ומשנת 2000 הוא פועל תחת שמו הישן.
נציגויות דיפלומטיות

גרמניה מחזיקה בהונגריה שגרירות בבודפשט וקונסוליה בפץ'.
הונגריה מחזיקה בגרמניה שגרירות בברלין, 2 קונסוליות בדיסלדורף ובמינכן, ו-9 קונסוליות כבוד בברמרהאפן, ארפורט, המבורג, נירנברג, שוורין, דרזדן, אסן, פרנקפורט ושטוטגרט
.
כדורגלן השנה בצ'כוסלובקיה

כדורגלן השנה בצ'כוסלובקיה (בצ'כית: Fotbalista Roku, בסלובקית: Futbalista roka, פירוש מילולי: כדורגלן השנה) הוא פרס שהוענק על בסיס שנתי לכדורגלן הצ'כוסלובקי הטוב ביותר באותה השנה. הזוכה בפרס נבחר על התאחדות הכדורגל הצ'כוסלובקית.
הפרס חולק החל משנת 1965, ועד לפירוק צ'כוסלובקיה ב-1993. החל משנת 1985 חולק פרס גם למאמן השנה.
רשימת הזוכים

| שנה | כדורגלן השנה בצ'כוסלובקיה> שחקן | כדורגלן השנה בצ'כוסלובקיה> קבוצה | מאמן השנה בצ'כוסלובקיה> מאמן | מאמן השנה בצ'כוסלובקיה> קבוצה |
| --- | --- | --- | --- | --- |
| 1965 | יאן פופולהאר | סלובן ברטיסלאבה |  |  |
| 1966 | יוזף מסופוסט | דוקלה פראג |  |  |
| 1967 | יאן גלטה | דוקלה פראג |  |  |
| 1968 | איבו ויקטור | דוקלה פראג |  |  |
| 1969 | לדיסלב קונה | ספרטק טרנבה |  |  |
| 1970 | קרול דוביאש | ספרטק טרנבה |  |  |
| 1971 | קרול דוביאש | ספרטק טרנבה |  |  |
| 1972 | איבו ויקטור | דוקלה פראג |  |  |
| 1973 | איבו ויקטור | דוקלה פראג |  |  |
| 1974 | יאן פיבארניק | סלובן ברטיסלאבה |  |  |
| 1975 | איבו ויקטור | דוקלה פראג |  |  |
| 1976 | איבו ויקטור | דוקלה פראג |  |  |
| 1977 | קארל קרופה | זברויובקה ברנו |  |  |
| 1978 | זדנק נהודה | דוקלה פראג |  |  |
| 1979 | זדנק נהודה | דוקלה פראג |  |  |
| 1980 | אנטונין פננקה | בוהמיאנס פראג |  |  |
| 1981 | יאן קוזאק | דוקלה פראג |  |  |
| 1982 | יאן פיאלה | דוקלה פראג |  |  |
| 1983 | לדיסלב ויזק | דוקלה פראג |  |  |
| 1984 | יאן ברגר | ספרטה פראג |  |  |
| 1985 | לדיסלב ויזק | דוקלה פראג | קארל ברוקנר | סיגמה אולומוץ |
| 1986 | יוזף צ'ובאנץ | ספרטה פראג | איוואן קופצקי | ויטקוביצה |
| 1987 | איוואן האשק | ספרטה פראג | וצלאב ייז'ק | ספרטה פראג |
| 1988 | איוואן האשק | ספרטה פראג | וצלאב ייז'ק | ספרטה פראג |
| 1989 | מיכאל בילק | ספרטה פראג | מילאן מצ'אלה | באניק אוסטרבה |
| 1990 | יאן קוסיאן | גרמניהפ.צ. סנט פאולי | מילאן מצ'אלה | באניק אוסטרבה |
| 1991 | תומאש סקורהבי | איטליהגנואה | דושאן אוהרין | ספרטה פראג |
| 1992 | לובומיר מורבצ'יק | צרפתסנט אטיין | דושאן אוהרין | ספרטה פראג |
זכיות לפי קבוצה

| קבוצה | כדורגלן השנה | מאמן השנה | סך הכול |
| --- | --- | --- | --- |
| דוקלה פראג | 13 | - | 13 |
| ספרטה פראג | 5 | 4 | 9 |
| ספרטק טרנבה | 3 | - | 3 |
| סלובן ברטיסלאבה | 2 | - | 2 |
| באניק אוסטרבה | - | 2 | 2 |
כדורגלן השנה בליגה האיטלקית

| --- | --- |
 מדינה:  איטליה 
 הגוף המעניק:  איגוד הכדורגלנים האיטלקיים (AIC)
 תקופת הפרס:  1997–הווה (כ־27 שנים) 
 המספר הרב ביותר של זכיות:  זלאטן איברהימוביץ'   אנדראה פירלו   (3 זכיות)
 אתר רשמי
 
כדורגלן השנה בליגה האיטלקית (באיטלקית: Migliore calciatore assoluto AIC) הוא פרס שנתי שמאורגן על ידי איגוד הכדורגלנים האיטלקיים (AIC) וניתן לכדורגלן שהיה בעל הביצועים הטובים ביותר במהלך עונת הסרייה א' החולפת. הפרס הוא חלק מערב הגאלה של הכדורגל באיטליה. שיא הזכיות הקבוצתי שייך ליובנטוס עם 12 זכיות של שחקניה. שיא הזכיות האישי שייך לזלאטן איברהימוביץ' ואנדראה פירלו (3), כאשר שלושת זכיותיו של פירלו רצופות.
רשימת הזוכים

| עונה | עמדה | שם | לאום | מועדון | הופעות בליגה | שערים בליגה | סימוכין |
| --- | --- | --- | --- | --- | --- | --- | --- |
| 1997 | התקפה | רוברטו מאנצ'יני | איטליה איטליה | סמפדוריה | 33 | 15 |  |
| 1998 | התקפה | רונאלדו | ברזיל ברזיל | אינטר | 32 | 25 |  |
| 1999 | התקפה | כריסטיאן ויירי | איטליה איטליה | לאציו | 22 | 12 |  |
| 2000 | התקפה | פרנצ'סקו טוטי | איטליה איטליה | רומא | 27 | 7 |  |
| 2001 | קישור | זינדין זידאן | צרפת צרפת | יובנטוס | 33 | 6 |  |
| 2002 | התקפה | דויד טרזגה | צרפת צרפת | יובנטוס | 34 | 24 |  |
| 2003 | קישור | פאבל נדבד | צ'כיה צ'כיה | יובנטוס | 29 | 14 |  |
| 2003 | התקפה | פרנצ'סקו טוטי (2) | איטליה איטליה | רומא | 24 | 9 |  |
| 2004 | קישור | קאקה | ברזיל ברזיל | מילאן | 30 | 10 |  |
| 2005 | התקפה | אלברטו ג'ילארדינו | איטליה איטליה | פארמה | 38 | 23 |  |
| 2006 | הגנה | פאביו קנבארו | איטליה איטליה | יובנטוס | 36 | 4 |  |
| 2007 | קישור | קאקה (2) | ברזיל ברזיל | מילאן | 31 | 8 |  |
| 2008 | התקפה | זלאטן איברהימוביץ' | שוודיה שוודיה | אינטר | 26 | 17 |  |
| 2009 | התקפה | זלאטן איברהימוביץ' (2) | שוודיה שוודיה | אינטר | 35 | 25 |  |
| 2010 | התקפה | דייגו מיליטו | ארגנטינה ארגנטינה | אינטר | 35 | 22 |  |
| 2011 | התקפה | זלאטן איברהימוביץ' (3) | שוודיה שוודיה | מילאן | 29 | 14 |  |
| 2012 | קישור | אנדראה פירלו | איטליה איטליה | יובנטוס | 37 | 3 |  |
| 2013 | קישור | אנדראה פירלו (2) | איטליה איטליה | יובנטוס | 32 | 5 |  |
| 2014 | קישור | אנדראה פירלו (3) | איטליה איטליה | יובנטוס | 30 | 4 |  |
| 2015 | התקפה | קרלוס טבס | ארגנטינה ארגנטינה | יובנטוס | 32 | 20 |  |
| 2016 | הגנה | לאונרדו בונוצ'י | איטליה איטליה | יובנטוס | 36 | 3 |  |
| 2017 | שוער | ג'אנלואיג'י בופון | איטליה איטליה | יובנטוס | 30 | 0 |  |
| 2018 | התקפה | מאורו איקרדי | ארגנטינה ארגנטינה | אינטר | 34 | 29 |  |
| 2019 | התקפה | כריסטיאנו רונאלדו | פורטוגל פורטוגל | יובנטוס | 31 | 21 |  |
| 2020 | התקפה | כריסטיאנו רונאלדו (2) | פורטוגל פורטוגל | יובנטוס | 33 | 31 |  |
| 2021 | התקפה | רומלו לוקאקו | בלגיה בלגיה | אינטר | 36 | 24 |  |
| 2022 | התקפה | רפאל ליאו | פורטוגל פורטוגל | מילאן | 34 | 11 |  |
| 2023 | התקפה | ויקטור אוסימן | ניגריה ניגריה | נאפולי | 32 | 26 |  |
הערות שוליים

↑  איטליה: איברהימוביץ' שחקן השנה של 2011, באתר ynet, 24 בינואר 2012
↑  כריסטיאנו רונאלדו זכה בתואר שחקן העונה בליגה האיטלקית, באתר וואלה, 3 בדצמבר 2019
↑  ‏תואר נוסף לאוסף: רונאלדו המצטיין של עונת 2019/20 באיטליה, באתר ספורט1, 19 במרץ 2021
↑  davide.marostica, Ecco tutti i vincitori del Gran Galà del Calcio 2022 ⋆ Gran Galà del Calcio, Gran Galà del Calcio, ‏2022-10-18 (ב־)
↑  Sky Sport, Gran Galà del Calcio: tutti i vincitori della serata LIVE, sport.sky.it, ‏2023-12-05 (באיטלקית)
| כדורגל באיטליה איטליה |
| --- | --- | --- |
| ניהול | התאחדות הכדורגל האיטלקית • קבוצות • אצטדיונים • תחרויות |  |
| תחרויות ליגה | סרייה א' • סרייה ב' • סרייה ג' • סרייה ד'  • סרייה א' (כדורגל נשים) • מבנה הליגות |  |
| תחרויות גביע | קופה איטליה • קופה איטליה סרייה C • קופה איטליה סרייה D • הסופר קאפ האיטלקי |  |
| נבחרות | הנבחרת הלאומית • הנבחרת הצעירה |  |
| פרסים | כדורגלן השנה • הרכב העונה • פרסי הסרייה א' • שחקן החודש |  |